Ryan Tubridy

Is láithreoir teilifíse agus raidió Éireannach é Ryan Tubridy, a rugadh ar 28 Bealtaine sa bhliain 1973. Is as an gCarraig Dhubh i mBaile Átha Cliath dó.  D'fhág Tubridy RTÉ sa bhliain 2023 i bhfianaise na conspóide a tarraingíodh faoi íocaíochtaí áirithe a tugadh dó ach nár fógraíodh go poiblí. Tá ceangal conartha air anois obair a dhéanamh le  Virgin Radio UK i Londain. 

 Gairm 
Tar éis dó blianta a chaitheamh ag cur cláir éagsúla i láthair (mar shampla The Rose of Tralee), fuair sé a sheó cainte féin Tubridy Tonight ar RTÉ 1 sa bhliain 2004.
clé|mion|220x220px
clé|mion|2018|293x293px

 The Late Late Show, 2009-2023 
Fógraíodh i mBealtaine 2009 go mbeadh sé mar láithreoir The Late Late Show, tar éis do Phat Kenny a fhógairt go mbeadh sé ag éirí as an bpost sin ag deireadh shéasúr 2008-2009. 

Chuir an Tiobraideach an seó i láthair don chéad uair ar 5 Meán Fómhair 2009.  D'éirigh sé as in 2023.

 RTÉ Raidió 1 
Bhí clár raidió  ag Tubridy idir an 9 am agus an 10 am chuile mhaidin den tseachtain ar RTÉ Raidió a hAon, go dtí 2023.  Tugadh bata agus bóthar do Tubridy ar an 22 Meitheamh 2023.

 Scannal 
Tháinig sé chun solas sa bhliain 2023 gur athraigh RTÉ na figiúirí i dtaca le pá Ryan Tubridy chun an chuma a chur ar an scéal go raibh an craoltóir ag fáil níos lú ná €500,000 sa bhliain.  Íoc RTÉ €150,000 breise le Tubridy mar chuid de mhargadh faoi obair bholscaireachta a dhéanamh do Renault. Dúirt RTÉ gur €491,667 a fuair Tubridy in 2017, gur €495,000 a fuair sé in 2018 agus gur €495,000 a íocadh leis in 2019. Ach ba í fírinne an scéil gur íocadh €511,667 leis in 2017, go bhfuair Tubridy €545,000 in 2018 agus go bhfuair sé €545,000 in 2019.

Bhain €225,000 den airgead sin le trí íocaíocht bhliantúil €75,000 a fuair Tubridy as obair a bhí sé le déanamh mar aoi ag ócáidí poiblí do Renault. Mar chuid den mhargadh idir RTÉ, Renault agus an láithreoir, chinn RTÉ go seasfaidís an costas a bhain leis na táillí. Sa chéad bhliain den mhargadh, thug RTÉ nóta sochair arbh fhiú €75,000 é do Renault a d’íoc Tubridy. Sa dá bhliain eile, nuair a d’éirigh Renault as an socrú, d’íoc RTÉ Tubridy as cuntas babhtála tráchtála a bhí acu.

D'fhág Tubridy RTÉ in 2023 i bhfianaise na conspóide. Dúirt RTÉ gur mhaith leis go n-íocfaí an t-airgead ar ais le RTÉ.  Ní raibh Tubridy sásta é sin a dhéanamh. Ba mhór an t-ísliú céime dó é  Ach ní raibh sé sásta an locht go léir a bhreith chuige féin. 

 Virgin 
Ag tosú in Eanáir 2024, craolfar clár le Tubridy ar Virgin Radio UK i Londain  idir 10 a chlog ar maidin agus 1 a chlog san iarnóin ó Luan go hAoine. Craolfar an clár go comhuaineach ar stáisiún raidió Q102 i mBaile Átha Cliath.

Ina cheann sin, cuireann Tubridy clár eile i láthair ar an deireadh seachtaine agus craolfar an clár sin ar roinnt stáisiún raidió leis an gcomhlacht Wireless Ireland, mar atá, Q102, 96FM i gCorcaigh, Live 95 i Luimneach agus LMFM i gCo Lú-Co na Mí.

 Pearsanta 

 Muintir 
Tá ceangal na nglúnta ag Ryan Tubridy féin le Gaeltacht Chonamara. Bhí sin-seantuismitheoirí an chraoltóra ina múinteoirí i Scoil Mhic Dara ar an gCeathrú Rua i gConamara.

Bhí a mac siúd, an Dr. Seán Tubridy,  ina dhochtúir leighis i mBéal an Daingin agus páirteach i gCogadh na Saoirse agus é ina Theachta Dála ag Fianna Fáil i gConamara ina dhiaidh sin, agus bainteach leis an eagraíocht Muintir na Gaeltachta a bhunú le Máirtín Ó Cadhain. D’athraigh muintir Tubridy soir ar an Órán Mór níos deireanaí agus ba ansin a rugadh a athair.

Poblachtach neamh-leithscéalach ba ea seanathair Ryan Tubridy, Todd Andrews, ón taobh eile. Bhí sé ina dhochtúir leighis i mBéal an Daingin agus ina Theachta Dála do Ghaillimh Thiar.  D’athraigh muintir Tubridy soir ar an Órán Mór níos deireanaí agus ba ansin a rugadh athair Ryan.

Bhí teach saoire ag a sheanathair, ar thaobh a mháthar, Todd Andrews i mBaile na hAbhann, atá fós ann.
clé|mion|Ryan Tubridy, 2018|220x220pxClann

Bhí caidreamh at Tubridy le Anne Marie Power, léiritheoir de chuid RTÉ le linn 1997-2006.  Tá beirt iníonacha acu, Ella and Julia, 

Chuaigh Tubridy amach le Aoibhinn Ní Shúilleabháin, eolaí, craoltóir agus Gaeilgeoir, le linn 2009-2014.   Bhain sí Rós Thrá Lí amach in 2010. In 2013, cheannaigh an bheirt acu teach i mBaile na Manach, Baile Átha Cliath.  Bhí dhá bhliain déag ag Tubridy uirthi.   

Phós Tubridy an síceolaí agus craoltóir Clare Kambamettu in 2025.  Chas siad le chéile ar seó raidió Tubridy ar an 8 Márta 2023.   Bhain Kambamettu Rós Thrá Lí amach in 2010.   Tá aon bhliain déag ag Tubridy uirthi.  

 Gaeilge 
Dúirt an Tiobraideach sa bhliain 2021, “Is breá liom TG4. Ba mhaith liom an Ghaeilge a thabhairt ar ais i mo shaol ar bhealach éigin, agus déarfainn gur rud é a dtabharfainn faoi nuair a bheidh an rud seo curtha dínn againn... Tá mé tosaithe ag titim beagáinín i ngrá leis an nGaeilge arís agus a bhuíochas sin ar fad do TG4."

 Féach freisin 

 The Late Late Show
 The Late Late Toy Show
 Dee Forbes,  Kevin Bakhurst
 Aoibhinn Ní Shúilleabháin

 Tagairtí 

 Naisc sheachtracha 
 The Late Late Show ar shuíomh idirlín RTÉ

Tubridy, Ryan
Tubridy, Ryan
Tubridy, Ryan
Catagóir:Daoine beo
Catagóir:Láithreoirí RTÉ Raidió 1
Catagóir:The Late Late Show (RTÉ)